User:Vikergeen/sandbox

Genoomi evolutsioon
Genoomi evolutsioon on genoomijärjestuse ehk kogu genoomse DNA suuruse või järjestuse muutumine ajas. Genoomne DNA võib muutuda läbi mitme mehhanismi ning selle käigus võivad tekkida uued või kaduda vanad geenid ning regulaatoralad. Uute geenide või regulaatoralade teke muudab aga organismi fenotüüpi, mis omakorda võib aidata antud organismil uue keskkonnaga kohaneda ning viia uue liigi tekkeni. Genoomi evolutsiooni on võimalik uurida erinevate liikide genoomide sekveneerimise ja bioinformaatilise analüüsimisega, mille abil on võimalik tuvastada sarnasusi ja erinevusi genoomide vahel.